OpenLLM-France/wikimedia huggingface dataset:
# Anthony Minghella

Anthony Minghella (Ryde, Wight, 1954ko urtarrilaren 6 – Hammersmith, Londres, 2008ko martxoaren 18) Ingalaterrako zinema zuzendaria eta idazlea izan zen.
1980ko hamarkadan telebistarako gidoiak idatzi zituen. Zineman 1990ean hasi zen Truly, Madly, Deeply filmarekin. Nahiz eta hasiera batean ekoizpen txikia izan, zinematokietan arrakasta handia lortu zuen. 1996an zuzendari onenaren Oscar Saria eskuratu zuen The English Patient filmarengatik.

## Filmografia hautatua

* Living with Dinosaurs (1989) (TB) (idazlea)
* Truly, Madly, Deeply (1990)
* Mr. Wonderful (1993)
* The English Patient (1996)
* The Talented Mr. Ripley (1999)
* Play (2000)
* Cold Mountain (2003)

## Kanpo estekak

* Datuak: Q188726
* Multimedia: Anthony Minghella / Q188726
# Anthony Pesela

Anthony Pesela (2002ko ekainaren 9a) atleta botswanarra da, 2024ko Olinpiar Jokoetan zilarrezko domina eskuratu zuena 4x400 m errelebo proban.

## Biografia

2021ean, 20 urteaz azpiko Munduko txapelketan urrezko bi domina lortu zituen, 400 metrotako lasterketan eta 4x400 m errelebotan.
2024ko Parisko Olinpiar Jokoetan Botswanako laukoteak zlarrezko domina eskuratu zuen 4x400 m erreleboetan.

## Palmaresa

Udako Olinpiar Jokoak :
| Urtea | Lekua | Domina | Proba |
| 2024 | Paris ( Frantzia) | 02 ! | 4x400 m erreleboak |
| Afrikako Jokoak ||||
| Urtea | Lekua | Domina | Proba |
| 2023 | Akkra ( Ghana) | 02 ! | 4x400 m erreleboak |
| 2023 | Akkra ( Ghana) | 02 ! | 4x400 m errelebo mistoak |
| Afrikako Txapelketak ||||
| Urtea | Lekua | Domina | Proba |
| 2022 | Saint Pierre ( Maurizio) | 01 ! | 4x400 m erreleboak |
| Munduko Txapelketa (20 urtez azpikoa) ||||
| Urtea | Lekua | Domina | Proba |
| 2021 | Nairobi ( Kenya) | 01 ! | 400 m |
| 2021 | Nairobi ( Kenya) | 01 ! | 4x400 m erreleboak |

## Markak

* 200 metro - 21.05 (2021)
* 400 metro - 44.58 (2021)

## Erreferentziak

* ↑ (Ingelesez) bjm. (2024-08-11). «Botwana downs Olympic Games curtain in grand style, wins silver in 4x400m relay» ANOCA (Noiz kontsultatua: 2024-08-24).

## Kanpo estekak

* Datuak: Q108186039
# Anthony Sinisuka Ginting

Anthony Sinisuka Ginting, (Cimahi, 1996ko maiatzaren 11), badmintonen, bakarkako modalitatean, lehiatzen den indonesiarra da. 2020ko Udako Olinpiar Jokoetan, esku hartu zuen: Tokio 2020an (Tokio), eta brontzezko domina lortu zuen bakarkako proban.

## Nazioarteko emaitzak

Udako Olinpiar Jokoak :
| Urtea | Lekua | Domina | Proba |
| 2020 | Tokio Japonia | 03 ! | Bakarka, gizonezkoa |
| Asiako Badminton Jokoak ||||
| Urtea | Lekua | Domina | Kategoria |
| 2018 | Jakarta Indonesia | 03 ! | Bakarka, gizonezkoa |
| 2018 | Jakarta Indonesia | 02 ! | Taldeka, gizonezkoa. |
| Asiako Txapelketa ||||
| Urtea | Lekua | Domina | Kategoria |
| 2016 | Hyderabad India | 01 ! | Taldeka, gizonezkoa. |
| 2018 | Wuhan Txina | 01 ! | Taldeka, gizonezkoa. |
| 2020 | Manila Filipinak | 01 ! | Taldeka, gizonezkoa. |

## Erreferentziak

* ↑ "Anthony Sinisuka Ginting" olympedia.org. (Ingelesez)
* ↑ "Anthony Sinisuka Ginting" BWFren datu basea. (Ingelesez)

## Kanpo estekak

* Datuak: Q16724324
* Multimedia: Anthony Sinisuka Ginting / Q16724324
# Anthony Nesty

Anthony Conrad Nesty (1967ko azaroak 25) surinamdar igerilari bat da, baina Trinidad eta Tobagon jaioa. 1988ko Udako Olinpiar Jokoetan, Seulen, 100 metro tximeleta estiloko proban urrezko domina irabazi zuen, faborito nagusia zen Matt Biondi garaituz eta olinpiar txapeldun izatea lortu zuen arraza beltzeko lehen igerilaria bihurtuz. Lau urte beranduago, Bartzelonako Olinpiar Jokoetan brontzezko domina lortu zuen proba berean.

## Emaitzak

| Urtea | Lehiaketa | Tokia | Postua | Marka |
| 1986 | Munduko Txapelketa | Madril | 5. 100 metro tximeleta estiloan | 54.53 |
| 1987 | Panamerikar Jokoak | Indianapolis | 1. 100 metro tximeleta estiloan 3. 200 m tximeletan | 53.89 2:01.09 |
| 1988 | Olinpiar Jokoak | Seul | 1. 100 m tximeletan 8. 200 m tximeletan | 53.00 2:00.80 |
| 1989 | Pan Pacific Txapelketa | Tokio | 1. 100 m tximeletan | 53.80 |
| 1990 | Borondate Onaren Jokoak | Seattle | 1. 100 m tximeletan | 53.42 |
| 1991 | Munduko Txapelketa | Perth | 1. 100 metro tximeletan | 53.29 |
| 1991 | Panamerikar Jokoak | La Habana | 1. 100 m tximelketan 2. 200 m tximeletan | 53.45 2:01.76 |
| 1992 | Olinpiar Jokoak | Bartzelona | 3. 100 m tximeletan | 53.41 |
| 1994 | Munduko Txapelketa | Erroma | 7. 100 m tximeletan | 54.26 |
* Datuak: Q433137
* Multimedia: Anthony Nesty / Q433137
# Anthony Powell

Anthony Dymock Powell (Westminster, 1905eko abenduaren 21a - Frome, Somerset, 2000ko martxoaren 28a) ingeles eleberrigilea izan zen, hamar liburutan idatzitako A Dance to the Music of Time.
Londresen hainbat lan saiatu ondoren, Bigarren Mundu Gerran parte hartu zuen. Ingalaterrako itzuli zenean, idazteari ekin zion soil-soilik.

## Eleberriak
### A Dance to the Music of Time

* A Question of Upbringing (1951)
* A Buyer's Market (1952)
* The Acceptance World (1955)
* At Lady Molly's (1957)
* Casanova's Chinese Restaurant (1960)
* The Kindly Ones (1962)
* The Valley of Bones (1964)
* The Soldier's Art (1966)
* The Military Philosophers (1968)
* Books Do Furnish a Room (1971)
* Temporary Kings (1973)
* Hearing Secret Harmonies (1975)

### Beste lan batzuk

* The Barnard Letters (1928)
* Afternoon Men (1931)
* Venusberg (1932)
* From a View to a Death (1933)
* "The Watr'y Glade", in The Old School: Essays by Divers Hands, ed. Graham Greene (1934)
* Agents and Patients (1936)
* What's Become of Waring (1939)
* John Aubrey and His Friends (1948)
* Brief Lives and Other Selected Writings of John Aubrey. Edited by Anthony Powell. Cresset Press, London 1949
* Two Plays: The Garden God, The Rest I'll Whistle (1971)
* O, How the Wheel Becomes It! (1983)
* The Fisher King (1986)
* A Writer’s Notebook, 2001
* Miscellaneous Verdicts. Writings on Writers 1946-1989, 1990
* Under Review. Further Writings on Writers 1946-1989, 1991
* Some Poets, Artists & ´A Reference for Mellors`, 2005
* The Acceptance of Absurdity. Anthony Powell & Robert Vanderbilt: Letters 1952 - 1963. Edited by John Saumarez Smith & Jonathan Kooperstein. Maggs Brothers, London 2011
* Anthony Powell on Wine. Edited by Robin Bynoe. Anthony Powell Society, Greenford 2017

### Memoriak

* To Keep the Ball Rolling: Memoirs of Anthony Powell
* vol. 1, Infants of the Spring (1976)
* vol. 2, Messengers of Day (1978)
* vol. 3, Faces in My Time (1980)
* vol. 4, The Strangers All are Gone (1982)

### Egunerokoak

* Journals 1982–1986 (1995)
* Journals 1987–1989 (1996)
* Journals 1990–1992 (1997)
* Datuak: Q573813
# Alvignano

Alvignano Italiako udalerri bat da. Casertako probintzian kokatuta dago, Campania eskualdean. 4.507 biztanle ditu, 38,13 kilometro koadroko azaleran banatuta.

## Mugakideak

Alvignanok honako udalerri hauekin egiten du muga:
Alife Caiazzo Dragoni Gioia Sannitica Liberi Ruviano

## Kanpo estekak

* Datuak: Q58435
* Multimedia: Alvignano / Q58435
# Alvin Toffler

Alvin Toffler (New York, AEB, 1928ko urriaren 4a - Los Angeles, 2016ko ekainaren 27a) estatubatuar soziologoa eta idazlea izan zen.

## Biografia

Kazetari gisa lan egiten hasi zen, Fortune, Horizon eta Life aldizkarietan. IBM multinazionalaren eta Rockefeller fundazioaren aholkulari izan da, eta eskolak eman ditu hainbat unibertsitate eta kultura-fundaziotan. Washingtonen berriemaile gisa lan egin eta doktoregoa lortu ondoren, etorkizuneko soziologiari buruzko eskolak eman zituen New School for Social Researchen. Haiek izan ziren futurologiaz emandako lehenengo eskolak eta ikasketak.
Tofflerek gertakizun sozialen azterketa dibulgazioaren bidez zabaldu eta sakondu beharraz hitz egiten zuen, eta "profeta sozialaren" ospea irabazi zuen horrela. Bere obren argitalpenak zirkulu akademikoetatik urrunarazi zuten, eta jendartera hurbildu, arrakasta handia izan baitzuten Future Shock (1970, "Etorkizuneko shocka") eta The Third Wave (1980, "Hirugarren uhina") lanek.
1960ko hamarraldiaz geroztik, bere emazte Heidi Tofflerren laguntza izan du liburuon idazketan, hura ere gizarte-aldaketen azterketan aditua baita, etorkizuneko mugimendu eta gertakizunen ikertzailea. Beste zenbait lan aipagarri: Previews & Premises (1983, WAurrerapenak eta premisakW); Powershift: Knowledge, Wealth and Violence at the Edge of the 21st Century (1990, WBoterearen aldaketaW), War and Anti-War (1993, WGerra eta antigerraW) eta Revolutionary Wealth (2006, WAberastasun iraultzaileaW).

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q297425
* Multimedia: Alvin Toffler / Q297425
# Alvin (Texas)

Alvin Texasko hiri bat da. Brazoria konderrian kokatua dago. 2010ean 24.236 biztanle zituen, 62,91 kilometro koadrotan banatuta.

## Ikus, gainera

* Brazoria konderria

## Kanpo estekak

* Datuak: Q449033
* Multimedia: Alvin, Texas / Q449033
# Alvin Ailey

Alvin Ailey, Jr. (Rogers, Texas, 1931ko urtarrilaren 5a - New York, 1989ko abenduaren 1a) estatubatuar dantzaria izan zen.

## Biografia

Los Angelesko Unibertsitatean ikasi ondoren, Lester Hortonen ballet eskolan aritu zen. Lester Horton Dance Theatren egin zuen debuta 1953. urtean, eta urte horretan bertan, Lester Horton hil ondoren, taldeko koreografo bihurtu zen. 1954an House Flowers lana sortu zuen. Zineman hainbat musika-komediatan parte hartu zuen. 1958an Alvin Ailey Dance Theatre sortu zuen eta Estatu Batuetan, Australian eta Europan zehar ibili zen talde horrekin. 1966. urtean Arte Beltzaren jaialdian parte hartu zuen Dakarren. Bere taldearentzat koreografia hauek sortu zituen, besteak beste: Reflections in D, Blues Suite, Archipelago, Flowers, Cry, etab. Bestalde, koreografiak sortu zituen Joffey Ballet, Le Harkness Ballet, Suediako telebista, Lincoln Centerreko opera eta Edinburgoko jaialdirako. Alvin Aileyren konpainia Moskun eta Pekinen arrakasta izan zuen lehena izan zen. Lan horiez gainera, aipagarria da Manhattango etxe orratz batean sortu duen eskola, jazza eta dantza modernoa eta klasikoa erakusten dituena. Bere balletetako gaiak Ameriketako beltzen folklorearen tradizioan oinarritzen dira (blues, jazza).

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ (Ingelesez) «Alvin Ailey, Jr. | American choreographer | Britannica» www.britannica.com (Noiz kontsultatua: 2022-08-29).

## Kanpo estekak

* [Bideoa] The life of Alvin Ailey
* Datuak: Q449037
* Multimedia: Alvin Ailey / Q449037
# Alvin Lee

Alvin Lee, Graham Anthony Barnes jaioa (Nottingham, 1944ko abenduaren 19a - Estepona, 2013ko martxoaren 6a) ingeles abeslari, egile abeslari eta gitarra-jotzailea izan zen, Ten Years After blues rock taldeko kidea. Leo Lyons, Chick Churchill eta Ric Lee izan ziren taldearen beste sortzaileak.
Lee Alvinek Woodstick jaialdian eman zuen emanaldiaren ondoren ospea hartu zuen. "Mendebaldeko gitarristak azkarrena"" deitu zioten. Hamar diskoren ondoren, taldea utzi zuen, bere bilakaera musikalarekin haserre. Ondoren, beste talde batzuekin lan egin zuen.

## Diskografia
### Ten Years After

* 1967 - Ten Years After
* 1968 - Undead
* 1968 - Stonedhenge
* 1969 - Ssssh
* 1970 - Cricklewood Green
* 1970 - Watt
* 1971 - A Space in Time
* 1972 - Alvin Lee and Company
* 1972 - Rock & Roll Music to the World
* 1973 - Recorded Live
* 1974 - Positive Vibrations
* 1989 - About Time
* 2001 - Live at the Fillmore East 1970

### Bakarka
#### Alvin Lee
##### Estudio

* 1973 - On the Road to Freedom
* 1974 - In Flight
* 1975 - Pump Iron
* 1978 - Let It Rock
* 1981 - Rx5
* 1986 - Detroit Diesel
* 1992 - Zoom
* 1993 - Nineteen Ninety Four
* 1994 - I Hear You Rockin'
* 1995 - Pure Blues
* 2007 - Saguitar
* 2012 - Still On The Road To Freedom

##### Zuzenean

* 1999 - Live In Vienna
* 2004 - Alvin Lee In Tennessee

#### Alvin Lee Ten Years Later

* 1978 - Rocket Fuel
* 1979 - Ride On
* 1997 - Solid Rock

#### Alvin Lee Band

* 1980 - F.R.E.E.F.A.L.L

### Alvin Lee & Mylon LeFevre

* 1973 - On The Road To Freedom
* Datuak: Q46132
* Multimedia: Alvin Lee (musician) / Q46132
# Alvin Ceccoli

Alvin Warren Ceccoli (1974ko abuztuaren 5a - ) Australiako futbolaria izan zen.

## Selekzio nazionala

Australiako selekzioarekin :
| Urtea | Partida | Gol |
| 1998 | 4 | 1 |
| 1999 | 0 | 0 |
| 2000 | 0 | 0 |
| 2001 | 0 | 0 |
| 2002 | 0 | 0 |
| 2003 | 0 | 0 |
| 2004 | 0 | 0 |
| 2005 | 0 | 0 |
| 2006 | 2 | 0 |
| Guztira | 6 | 1 |

## Kanpo loturak

* National Football Teams
* (Japonieraz) J.League Data Site
* Datuak: Q1092159
# Alvin E. Roth

Alvin Elliot Roth (New York, 1951ko abenduaren 18a) estatubatuar ekonomialaria da, joko-teorian aditua. Gaur egun, irakasle lan egiten du, ekonomia eta finantzak irakasten Stanford Unibertsitatean. 2012an Ekonomiako Nobel saria irabazi zuen, 'merkatu ekonomikoen diseinu arazoen eta berdiseinu posibleen inguruko azterketak' sarituz.

## Erreferentziak

* ↑ «Alvin E. Roth eta Lloyd S. Shapley amerikarrek irabazi dute Ekonomiaren Nobel saria» Berria 2012-10-15.

## Kanpo estekak

* Datuak: Q28542
* Multimedia: Alvin E. Roth / Q28542
# Alvie

Alvie, Eskoziako gaeleraz: Albhaidh, Eskoziako Highland eskualdeko udalerri bat da, Badenoch eta Strathspey barrutian. Cairngorms Parke Nazionalan dago.
2001eko erroldaren arabera 443 biztanle zituen.

## Kanpo estekak

* Datuak: Q2467051
# Antonín Panenka

Antonín Panenka (1948ko abenduaren 2a, Praga) txekiar futbolari ohia eta gaur egungo Bohemians Praha taldeko presidentea da.
1976ko Europako Futbol Txapelketa finalan Txekoslovakiako futbol selekzio nazionalan jokatuz Alemania Federaleko futbol selekzio nazionalari irabazi eta alemaniar selekzioari sartu zion penaltiagatik mundu mailako ospea bereganatu zuen.

## Panenkaren penaltia

1976ko Europako Futbol Txapelketaren finala Belgrad hirian jokatu zen. Partidu osoa eta bere denbora gehigarria jokatu ostean berdinketako emaitzak jarraitzen zuen. Honela, penalti jaurtiketei ekin eta Panenkak sartutako penaltia guztiz erabakigarria izan zen.
Alemaniar atean FC Bayern München taldeko Sepp Maier atezain mitikoa zegoen, ezizenez Katua deitua. Panenka baloira hurbildu eta hura jo baino une bat lehenagotik Maier atezainak bere gorputza ezkerralderantz luzatzen hasi zela ohartu zen. Txekiar erdilariak bere oin puntarekin baloiaren barrenaldea jo eta baloia baselina eginez pare bat metroz altxatu zen. Baloiak atearen erdialdetik mantso sartuz amaitu zuen, jada lurrean zegoen alemaniar atezainak hura gelditzeko deus ere ezin egin ahal izan zuelarik.
Gol hau futbolaren historiara iragan zen, Panenka erako penaltia izenez. Nahiz eta honelako penalti jaurtiketa batek atezainak geldiarazteko arrisku handia izan, ordudanik nazioarteko futbol txapelketetan futbolari ugari saiatu dira jaurtiketa mota honekin penaltiak jaurtitzen.

## Kanpo loturak

* 1976ko Europako Futbol Txapelketako Panenkaren penalti ospetsua ikusgai (Alemanez)
* Datuak: Q204978
* Multimedia: Antonín Panenka / Q204978
# Antonín Puč

Antonín Puč (Jimonice, 1907ko maiatzaren 16a - Praga, 1988ko apirilaren 18a) txekiar futbolaria izan zen.
Ibilbide gehiena SK Slavia Praga taldean egin zuen, eta 1925 eta 1938 bitartean jokatu zuen, baina beste talde batzuetan ere egon zen, Viktoria Žižkoven, esaterako.
61 partida jokatu zituen Txekoslovakiako futbol selekzio nazionalarekin, eta 35 gol lortu zituen. 1934ko Munduko Futbol Txapelketan parte hartu zuen. Bertan, bi gole markatu zituen, Italiaren aurkako finalean galdutako bat barne, eta berriro jokatu zuen 1938ko Munduko Futbol Txapelketan.
* Datuak: Q531382
* Multimedia: Antonín Puč / Q531382
# Antonín Zápotocký

Antonín Zápotocký (Zákolany, 1884ko abenduaren 19a - Praga, 1957ko azaroaren 13a) txekoslovakiar politikari komunista izan zen. Txekoslovakiako presidentea izan zen 1953tik hil zen arte.
Aita Ladislav Zápotocký Txekiar Alderdi Sozialdemokrataren sortzaileetako bat izan zen. Antonín alderdiko ordezkaria izan zen bigarren Comintern-en 1920an. 1921ean Txekoslovakiako Alderdi Komunista sortu zuen Bohumir Šmeralekin batera eta 1922tik 1925era idazkari nagusia izan zen. 1940 eta 1945 artean Sachsenhausen kontzentrazio-esparruan barneratuta egon zen.
1946an Batzar Nazional Konstituziogileko kide izan zen. 1948ko ekainaren 15ean Klement Gottwald ordezkatu zuen lehen ministro karguan. 1953ko martxoan Txekoslovakiako presidente bihurtu zen Gottwalden heriotzaren ondoren. 1953ko maiatzeko nekazarien protesten ondoren, Antonín Novotný alderdiko idazkari nagusiak egin zuen botere efektiboa.
Zenbait eleberri idatzi zituen, eta horietako bi (Rudá záře nad Kladnem eta Vstanou noví bojovníci) filmatu zituen.

## Kanpo estekak

* Datuak: Q371854
* Multimedia: Antonín Zápotocký / Q371854
# Antoñanako zentral hidroelektrikoa

Antoñanako zentral hidroelektrikoa Arabako Kanpezu udalerriko Antoñana herrian dagoen indarretxea da. Arabako Elektrohidraulika Elkarteak (gaztelaniaz: Sociedad Electra Hidráulica Alavesa) eraiki zuen 1905ean Gasteizko argindarrez hornitzeko. Zentralak Izki eta Ega ibaietatik ura hartzen du energia elektrikoa ekoizteko. 2011n Barbo Renovables enpresak indarretxea erosi zuen eta eraberritze-lanei ekin zion. Lanok amaituta, 2015eko maiatzean jarri zuen abian berriro urtean 2.000.000 kwh-ko energia ekoitzi ahal duen zentrala.

## Erreferentziak

* ↑ Irekia. (2015eko maiatzaren 20an). (Noiz kontsultatua: 2017ko urriaren 3an).
* ↑ (Gaztelaniaz) iAgua, redaccion. (2015-05-22). «Se inaugura la Central Hidroeléctrica de Antoñana» iAgua (Noiz kontsultatua: 2024-06-26).

## Kanpo estekak

* La central hidroeléctrica de Antoñana, de nuevo en marcha
* Datuak: Q41635504
# Antonín Slavíček

Antonín Slavíček (Praga, 1870eko maiatzaren 16–Praga, 1910eko otsailaren 1) Txekiako margolari inpresionista izan zen. Bere lan gehienak ikuspegiak izan ziren.

## Biografia

1887an Pragako Arte Ederren Akademian sartu zen. Han Julius Mařák irakaslearekin ikuspegiak margotzen ikasi zuen. Mařákekin antza desadostasunak izan zituen eta, ondorioz, ikasketak behin baino gehiagotan gelditu zituen. 1899ko urrian Mařák hil zen, eta, ondoren, ikuspegien ikasketa utzi zuen. August Švagrovský (1847-1931) lagun mina izan zuen eta bere lan asko erosi zizkion; ondoren, lan horietako asko Roudnice museora pasa ziren.
1908an emazte larri gaixotu zen. Bere osasuna hobetzeko asmoz Dubrovnikera joan ziren baina istripu batean margolariak besoa puskatu zuen. Hori nahikoa ez eta Eagle mendietara egin zuten bidaia batean, margolariak Zdobnice ibaian igeri egiten zuenean, buruko isurketa pairatu zuen; isurketaren ondorioz eskuineko aldea elbarritua gelditu zitzaion. Errekuperatzeko bolada luzea behar izan zuen eta, hala ere, ez zuen berriro ere ondo margotzea lortu. 1910eko otsailaren 1an tiro batez bere buruaz beste egin zuen.
Haren alarguna, Bohumila, familiako adiskidea zen Herbert Masaryk margolariarekin berriro ere ezkondu zen. Haren semea Jan margolaria izan zen; beste semea Jiří gidoilari eta zuzendari ospetsua izan zen.

## Lan ezagunak

* Iris, olioa kartoi gainean, 1893
* Hostišov, olioa oihal gainean, 1902, Pragako Galeria Nazionala
* Praga Ládvitik ikusita, olioa oihal gainean, 1908, Pragako Galeria Nazionala
* Saint-Guy, olioa oihal gainean, 1908, Pragako Galeria Nazionala
* Žamberkeko bidea, olioa oihal gainean, 1909, Pragako Galeria Nazionala

## Iruditegia

* Bidea euripean
* Elizabeth zubia (1906)
* Ekainaren eguna (1898)
* Kameničkyren etxean (1904)

## Erreferentziak

* ↑ https://web.archive.org/web/20071007110059/http://www.galleryjk.cz/slavicek/index_us.htm
* ↑ https://www.tyden.cz/rubriky/media/stolety-expres/sebevrazedne-manii-podlehl-i-malir-slavicek_157097.html

## Kanpo-estekak

* (Txekieraz):Slavíčeken lanak.
* Datuak: Q608745
* Multimedia: Antonín Slavíček / Q608745
# Antoxin

Antoxin edo situla, ura hartzeko eta edateko erabili izan den metalezko ontzi kirtenduna. Situla hitza latinetik dator, situla. Putzuetatik edo beste ontzietatik ura ateratzeko objektua zen eta eliza katolikoan, ur bedeinkatua eramateko erabiltzen da oraindik; beraz, erlijio funtzioa handia izan du beti. Metalezkoa zein bolizkoa izaten zen.

## Historia

Historikoki Burdin Arotik Erdi Aroaino erabili izan da. Plutarco eta beste iturri idatzien arabera Isisen sinboloa zen: jainkosa Nilo ibaitik hartutako urez betetako ontzi bat eramaten irudikatzen zen. Ontzi horrek itxura borobila izaten zuen, batzuetan beheko aldean titiburu itxurako elementu batekin, emetasunaren ikurra, alegia. Tenpluetara urez edo esnez beteta eramaten zen, botozko gauzaki moduan.
Beste aldaera anitz baditu euskalki ezberdinetan: antuxun, antuxin, antoitxin, andosin, antuxan...

## Metal esmaltatuzko ontzi heldulekuduna

Zarautz aldeko euskaran, antoxin edo antuxun bat ura hartzeko eta edateko erabiltzen den metalezko edota metal esmaltatuzko ontzi heldulekuduna da.
Garai batean aski erabilia izan ohi zen edari hotzak zein beroak edateko egokia zelako, eta sutan berotzen ere jar zitekeelako. Gosari txikia egiteko, kafea hutsik edo likoreren batekin goizean goiz hartzeko edota su txikian berotutako zerbait hartzeko sarri erabiltzen zen. Jatorri edo iturburu onetik emaitza ona datorrela adierazteko esan ohi da:Antoxin onak ardo ona.

## Erreferentziak

* ↑ http://www1.euskadi.net/harluxet/hiztegia1.asp?sarrera=antoisin
* ↑ https://web.archive.org/web/20180215025817/http://www.arratia.net/es-ES/berbategia/hiztegia/A/Paginas/antoisin.aspx
* ↑ Beckwith, John. Early Medieval Art: Carolingian, Ottonian, Romanesque, Thames & Hudson, 1964, ISBN 0-500-20019-X
* ↑ «OEH - Bilaketa - OEH» www.euskaltzaindia.eus (Noiz kontsultatua: 2023-06-07).
* ↑ «Antoxin / antuxun -» Zarauzkohitza.eus (Noiz kontsultatua: 2023-06-07).

## Kanpo estekak

* Datuak: Q1650313
* Multimedia: Situlae / Q1650313
# Antozianina

Antozianina (batzuetan antozianoak; antzinako grezieraz: ἀνθός anthos, "lorea" + κυανός kyanos, "urdina") uretan disolbagarriak diren pigmentu bakuolarrak dira. pHaren arabera gorria, morea edo urdin ager daitezke. Euren taldea flabonoideena da, eta fenilpropanoidearen bidetik sintetizatzen dira. Ez dute usainik eta ia ez dute zaporerik, nahiz eta pixka bat astringente izan daitezkeen. Goi-landareen ehun guztietan ager daitezke: hostoetan, zurtoinetan, sustraietan, loreetan eta fruituetan. Landareetan konposatu honen kontrapartea antoxantina izango litzateke, kolore txuri-horiaren arduraduna. Antozianina antozianidinari azukrea gehitzen lortzen da.

## Erreferentziak

* ↑ Euskalterm: [Kontsulta-fitxak] [1992]
* ↑ Euskalterm: [Hiztegi Terminologikoa] [2002]

## Kanpo estekak

* Datuak: Q262547
* Multimedia: Anthocyanins / Q262547